Tigira n dujanbir 1934,
Neffer g Tdafalt. Ku ass n ugdez ggzeY Yer TinYir, fleY-nn Umaxdac g taddart n yitsen yimeddukkal-nneY Yur neffer. Da ttekkaY tasukin d yisaragen, kkeY ammas n medden. Dinna kkiY reẓmeY imezgan ad isineY acu ttinin yimezdaY. Ad isineY tineYmisin d-ttawin yibudraren d yimesdurar.
TinYir tga tamdint tameẓẓant. Amm teglayt. IneYmisen ittenyuddun ger medden, meqqar drusen, da zerrin seg yimi Yer imejj, ard akw ttyissnen. Ku tikkelt, ar ttnadaY mani g da ttYiman Yiṛumiyen, mayed ran, mayed ttinin d mayed msen yicekkamen-nnsen d mani g zedYen.
Yan wass, maḍleY ad uYuleY Yer Tdafalt. Tafuyt teYli, asidd-nnes iḥri-t uzwu afessas d-ikkan anẓul. Udem n yigenna iqqen s tillas. Iṛmi. Tasukt d-kkiY tetkar s medden. Tedwel amm teglayt. Kigan degsen beddan dat yan usasu ameẓẓan. NmalaY Yer imi-nnes greY tiṭ Yer agensu. ẒriY-nn iserdasen n Fransa nitni d Waeraben, imxezniyen d Yisinigaliyen ar ssan aYisim. Taṭṣa-nnsen ar tessekmaḍ ul agensu n yidamren-inu. Ar i-tnebber adis d yiman. QqimeY ar ten-sniYiseY. Llan mnidi. Ka da issa, ka da isawal, ka da itturar. Ka ibedda, ka iYwejdem. QqimeY ar ten-seksiweY. Da d-tteffYen yiwen s yiwen neY s tkabarin, zdin tawada Yer teqcelt illan tama n usasu.
AYuleY-d Yer iYrem, ul-inu ira ad d-inḍew. NniY i Umaxdac iYerden Yef ugertil:
– Ixendallasen! Tarwa n yicentan! IYed n Fransa!
– Ma k-yaYen?
UlseY-as mayed anniY. NniY-as diY: – Mmegrawen agensu n usasu n wuday. Kud ssan tteṭṣan. Mer ufiY setYeY ammas-nnsen ad ten-ssektutiY!
– Ssmiḍ iman-nnek! Asekka nenker ẓarsen!
Ur akw gniY iḍ n wass-nnaY. Tameddit n usekka-nnes, ilsa Umaxdac timelsa n yimxezniyen, iles diY Yifsent tajellabiyt. Iffer amrig-nnes ddawas. Nek ttleY agari i testawt-inu, lseY Yifes yan ujellabiy aqbur. Neggez Yer TinYir.
Ngula-nn. Asuk itkar diY. Amm ku ass. Necceḍ ammas n medden amm tsaywalin. Ur da aY-ittinniy awed yan. Agensu n yiYef-inu, YaleY is ur izmir awed yan ad aneY-yiẓiṛ. Tigaritin ur Yiyent ad aY-ssiYent acku tamentilt-nneY tga tuYdimt. Idammen teskecta Fransa Yef wakal usiY- ten g ugerḍ-inu. Amm takurt n wuzzal. Tsettul. Medden gan dati amm yiselliwen. Nek ar ttekkeY grasen amm yifiYer. ZliY g yiswingimen- inu, ur ukiyeY d Umaxdac allig i-inna:
– Ngula-d!
Nekcem Yer asasu. Nufa-nn uday ibedda ar isawal i yan umsaY Yef watig n wulli g ugdez. Datas, Yef tseggiwar, qqiman kuẓ n yigumiyen, yitsen yimxezniyen d yiserdasen iṛumiyen ar ssan. SeksuY asasu hat ur Yures Yas yan yimi. Imeẓẓiy. NniY gri d yiYef-inu:
– Ad ten-nesYus amm yiYerdayen!
Γas iffeY umsaY, inniyeY Umaxdac ibeddan, yuzen afus s ddaw tjellabiyt-nnes. Ildi-d amrig-nnes aṭumatik. Ur ssineY amek iga allig t- id-ildey. Isares imi-nnes Yef wul n ugumiy amezwaru as-d-ikan udem. Irẓem i wafa. Tenyadda tergagit amm tawda g tfekka-nnes. AnnayeY axbu iYza g udmer-nnes, idammen-nnes aYen akw aYrab d wallen-nnes ixsin dati amm tirget Yef kectan waman.
NniY:
– Wiyha! Ur idd imki!
Inna-i:
– Wenna nn-teqqan tizi irfu …
LdiY-d awed nek amrig-inu.
Iwrerri. Inna i wuday, allen-nnes ḍufent kraḍ yiserdasen yaḍnin igan ammi gerden s tawda:
– Ieeqqub! FfeY seg usasu! Hat ur ak-riY awed yan uYilif. WiddeY ayed igan icenga-inu! kwenni ad ur akw ttemmectagem!
IffeY Ieeqqub, isal Umaxdac ibedda ammas n usasu. Wenna immectegen ineY-t.
Γas sellan medden i udida n ugari, ddahdan. AYulen amm tewrut n wulli ikcem wuccen. Imxezniyen illan g yimi, rulen ad nn-sslekmen aneYmis i wiyaḍ nn-isulen g teqcelt. FfYeY-d Yer imi n usasu. Nitni, kan-i-d tidiwwa. Wenna utiY irdel Yef wudem. Ar ten-gemmreY amm yiwtal iduyen.
Kigan n yimxezniyen ayed nYiY. GbiY tidiwwa-nnsen s ugari. Ḍran amm yixencay. G tnila-nnes, Umaxdac inYa akw iserdasen illan g usasu.
AnniY Umaxdac iffeY-d. Irẓem i tgarit g yigenna. Tasukt tura. Tetkar s waḍu n ugari. Nka tiYwerdin i usasu. Nezdi tarula Yer asif n TdeYwt. Nameẓ abrid ammas n yigran s trula allig neṛmi. Arwa nerwi issemdez-i kigan.
Nbedda ad nesgunfu niselli i wawal n yan umxezni, inna i yimeddukkal-nnes: – Hu-ten. Llan s sin!
Nerfa, neYli asif. UkiY d uqraf n waman i-d-igulan ifadden d i titiwat izdin n wul-inu. Γas nekcem igran, nezdi tarula allig ngula yat tasukt ger snat tadderwin. Nuji agadir neqqim. Imxezniyen sulen da aY- ttnadan. SellaY i yishuwwan n uqebḍan n TinYir d i yimxezniyen ar t- reggmen.
Iduy Umaxdac, inna: – Matta uya?
Neẓra yan urgaz ini-d taserdunt, izdi-d tawada Yer tnila-nneY. Igula-d nilaY iggez-d seg userdun. Irẓem tiflut n taddart mi neffer ddawas. Iseksu-d ẓarneY, inna-aY:
– Kwenni ayed irwin TinYir?
Inna-as Umaxdac:
– I ma k-igan? Inna:
– Kecmat! Han imxezniyen, icekkamen d yiserdasen n Fransa aYen akw tamazirt.
Neqqima nelseY g ugadir. Inna diY:
– Ar mek diY tram a kwen-amẓen, teqqimem dinnaY. Nek ur i digun iddi ka! Nemseksiw. Nekcem. Netta ard ittekkes taYrart Yef tadawt n userdun- nnes. Γas tegra-aY teflut Yer agensu n tgemmi, niselli i wawal n yimxezniyen d-ikkan tasukt.
Inna-yaY-d:
– FfYat Yer … Issken-aY tiflut n wurti s ufus-nnes. Nerẓem tiflut, neffeY ẓares. Neffer deffer n snat tezdayin. Ildi-d Umaxdac amrig-nnes. Inna:
– Mek d-kecmen ad aneY-gemren amm tsekwrin! NniY-as:
– Mek d-kecmen, neYli agadir n wurti!
Nsella i yiwen g yimxezniyen ar isawal.
Inna:
– Da nettnada sin yiremmaYen. Ur ten-tannid?
– ImYewwYen?
– Rwin TinYir. Ataṣ ayed nYan!
– Ha-k teẓrid. Imekday d-aYuleY seg tisirt. Maka YaleY is sellaY i ka n ummerxwec g yigran tama n wasif diddaY g d-zriY. Waqila nitni.
-Tarwa n yiyḍan!
Nsella i umneqqer n yiḍarren-nnsen g tsukt d i teflut n taddart allig teqqen. Inna:
– Ddaw akw medden! Imazdaren!
Inna-aY:
– Mer akw gin yimezdaY amm kwenni is ur iqqimi awed yan Uṛumi g tmazirt-ddeY.
Irnu diY imiq, inna:
– Ssurfat-i! Tameṭṭut tedda s Yur bab-nnes ….
Izmummeg. Ifest. Nfest.
Issenwa-aY-d tiglay nitenti d watay. Nečča nsew ngen.
Tifawt, ur ta d-tuliy tafuyt, nenker ur ta d-ifafa. Nufa-d g yimi n uḥanu g negna yat tissufra. Degs aYrum, tiyni, udi, taxriṭ n tmessi, atay d yan wana n yidukan.
Yusi Umaxdac tissufra nameẓ abrid Yer adrar. Amdaz yaY amm tefsut agensu n wulawen-nneY iffuden tilelli …
_____
* Le même fragment a été publié sur le site de l’Association Tilelli que je remercie.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn twi_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ltz_Latn kab_Latn kab_Latn kab_Latn unk fra_Latn